CELEX: 62011TN0480
Language: et
Date: 2011-09-09 00:00:00
Title: Kohtuasi T-480/11: 9. septembril 2011 esitatud hagi — Technion — Israel Institute of Technology ja Technion Research & Development versus komisjon

19.11.2011   
            
            
               ET
            
            
               Euroopa Liidu Teataja
            
            
               C 340/27
            
         9. septembril 2011 esitatud hagi — Technion — Israel Institute of Technology ja Technion Research & Development versus komisjon
   (Kohtuasi T-480/11)
   2011/C 340/55
   Kohtumenetluse keel: prantsuse
   
      Pooled
   
   
      Hagejad: Technion — Israel Institute of Technology (Haifa, Iisrael) ja Technion Research & Development Foundation Ltd (Haifa) (esindajad: advokaadid D. Grisay ja D. Piccininno)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               võtta vastu käesolev tühistamishagi, mille aluseks on Euroopa Liidu toimimise lepingu artikkel 263;
            
         
               —
            
            
               tunnistada see vastuvõetavaks ja
            
         
               —
            
            
               tunnistada hagi põhjendatuks ning sellest tulenevalt
               
                           —
                        
                        
                           otsustada, et komisjon ei uurinud juurdepääsutaotluses nimetatud dokumente üksikasjalikult ja individuaalselt,
                        
                     
                           —
                        
                        
                           otsustada, et komisjon tegi määruse nr 1049/2001 artiklis 4 ette nähtud erandeid kohaldades ilmse kaalutlusvea,
                        
                     
                           —
                        
                        
                           otsustada, et komisjon rikkus õigust dokumentidele osalisele juurdepääsule vastavalt määruse (EÜ) nr 1049/2001 artikli 4 lõikele 6,
                        
                     
                           —
                        
                        
                           otsustada, et komisjon rikkus proportsionaalsuse põhimõtet, kui ta ei kaalunud viidatud erandeid avaliku huviga;
                        
                     
         
               —
            
            
               sel alusel tühistada Euroopa Komisjoni peasekretariaadi 30. juuni 2011. aasta otsus;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitavad hagejad neli väidet.
   
               1.
            
            
               Esimene väide, et juurdepääsutaotluses nimetatud dokumente ei uuritud üksikasjalikult ja individuaalselt ning et seetõttu ei ole vaidlustatud otsus piisavalt põhjendatud, kuna komisjon viitas pigem dokumentide kategooriale (auditit puudutavad dokumendid) kui neis dokumentides sisalduvatele konkreetsele andmetele.
            
         
               2.
            
            
               Teine väide, et määruse nr 1049/2001 (1) artiklis 4 ette nähtud erandite kohaldamisel tehti ilmne kaalutlusviga:
               
                           —
                        
                        
                           kuna komisjon leidis, et dokumentide, millele juurdepääsu taotleti, avaldamine takistaks auditite teostamist, olgugi et i) auditi ainus eesmärk on kontrollida, kas lepingu täitmise kulud on kohased ja et ii) taotletud dokumentides sisalduvad andmed on puhtalt faktilist laadi;
                        
                     
                           —
                        
                        
                           kuna komisjon leidis, et taotletud dokumentide avaldamine kahjustaks eraelu puutumatust ja isikupuutumatust, olgugi et hagejatel oli neid dokumente vaja selleks, et tõhusalt tugineda oma õigustele auditi menetluses, milles kõik pooled saavad esitada oma seisukohti.
                        
                     
         
               3.
            
            
               Kolmas väide, et komisjon rikkus õigust taotletud dokumentidele osalisele juurdepääsule vastavalt määruse nr 1049/2001 artikli 4 lõikele 6, kui ta keeldus uurimast dokumente, millele juurdepääsu taotleti, üksikasjalikult ja individuaalselt.
            
         
               4.
            
            
               Neljas väide, et komisjon rikkus proportsionaalsuse põhimõtet, kui ta ei kaalunud viidatud erandeid avaliku huviga, kuna avalik huvi on võimaldada avalikkusel kontrollida, kuidas komisjon oma auditeid läbi viib ja teavitada lepingupooli menetlustest, mis tuleb teha, et vastata formaalsetele nõuetele.
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).